overenie interakcií liekov
Dobrý deň,môžu sa užívať súčastne lieky :Diluran a Doxyhexal?
Dobrý deň,
ďakujeme za Vašu otázku.
Medzi liekmi Diluran a Doxyhexal dochádza k interakcii, ktorá je bez klinickej závažnosti. Liek Diluran obsahuje liečivo acetazolamid, ktorý alkalizujce moč a môže zvyšiť tubulárnu exkréciu tetracyklínov (liečivo obsiahnuté v lieku Doxyhexal) s následným rizikom zníženia ich účinnosti.
Vzhľadom na to, že predpisujúci lekár schválil túto kombináciu, mal by si byť tejto skutočnosti vedomý. Ak Vám lieky predpísali viacerí lekári a o užívaní iných liekov neboli informovaní, je potrebné lekárov o užívaní všetkých liekov dodatočne informovať.
S pozdravom
PharmDr. Patrícia Čečková